અમાસને દિવસે સુમંતરાય અને એની પત્ની રેવતી આવ્યાં. આગલી રાતે આવીને હોટલમાં ઉતર્યા હતા. બીજે દિવસે બધાં ઘરના વરંડામાં બેઠા અને તરૂલતાબેન બારણું આડું રાખીને અંદર બેઠા બેઠા વાત સાંભળતાં હતાં. એમણે અંદરથીજ કહ્યું, “વકીલસાહેબને હિસાબ બતાવી દો.” શાંતિલાલે નાનાભાઈને બધાં સરવૈયા બતાવ્યાં. પૂરા એક કલાક સુધી બધા હિસાબો ઝીણવટભરી નજરે જોયા પછી ફાઈલો બાજુ પર મુકી ત્યારે તરૂલતાબેને અવાજ કર્યો, “હવે વકીલસાહેબને કહો કે તમારો કેટલો ભાગ થાય છે?”